open-index/open-wikipedia-markdown huggingface dataset:
ზემო ბროლოსნის ეკლესია

**ზემო ბროლოსნის ეკლესია** — ეკლესია სოფელ ზემო ბროლოსნის სამხრეთით, წმ. გიორგის ეკლესიიდან 50 მეტრზე. აგებულია 1915 წელს. დაზიანებულია. შეკეთების დროს სარკმლები ამოუშენებიათ, დასავლეთიდან მიდგმული სამრეკლო დაუნგრევიათ და ეკლესიის კედლების ქვედა ნაწილები შეულესავთ.

ეკლესია დარბაზულია (17,7 X 9,3 მ), ნაგებია აგურით, ნატეხი ქვიშაქვითა და ხით. ეკლესიას სამხრეთით და დასავლეთით (ამოქოლილია) თაღოვანი შესასვლელები აქვს. ნახევარწრიული აფსიდის ღერძზე გაჭრილია ფართო და მაღალი, შიგნიდან თაღოვანი სარკმელი. ორ-ორი ასეთი სარკმელია სიმეტრიულად განლაგებული ჩრდილოეთით და სამხრეთით. დარბაზის გრძივი კედლები უშუალოდ ერწყმის აფსიდს. სამხრეთ კედლის აღმოსავლეთ კიდეში ფართო სწორკუთხა ნიშია. დასავლეთით ხის პატრონიკეა, რომელიც დასავლეთ კედელში გაჭრილი კარით სამრეკლოს უკავშირდებოდა. ფასადების კიდეებში სწორკუთხოვან ბაზისებზე მდგარი ფართო პილასტრებია, რომლებიც დასრულებულია აგურით ნაწყობი საფეხურებიანი კაპიტელით. ფართო სწორკუთხა სარკმლები გლუვზედაპირიან ქვის ჩარჩოებშია ჩასმული. აღმოსავლეთ ფასადზე, სარკმლის თავზე, გამოსახულია რელიეფური ჯვარი. შენობა დგას ქვიშაქვის რუსტებად დამუშავებულ ცოკოლზე და დასრულებულია აგურის საფეხურებიანი ლავგარდნით.

## ლიტერატურა 
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:XX საუკუნის ეკლესიები
ყარაყაია (თრიალეთის ქედი)

**ყარაყაია**, **შავი კლდე**, **შავიკლდე** ― მთა საქართველოში, სამცხე-ჯავახეთის მხარეში, ასპინძის, ახალქალაქისა და ბორჯომის მუნიციპალიტეტების ადმინისტრაციულ საზღვარზე. მდებარეობს თრიალეთის ქედზე, მდინარე მტკვრის მარჯვენა შენაკადის — ოთის სათავეში. სიმაღლე ზღვის დონიდან 2850 მ. ყარაყაია თრიალეთის ქედის უმაღლესი მწვერვალია. აგებულია ეოცენური ვულკანოგენური ქანებით. შემოსილია სუბალპური და ალპური მდელოს ბალახეულით.

## სქოლიო
კატეგორია:სამცხე-ჯავახეთის მხარის მთები
პეტრე ჟუბერი

**პეტრე ჟუბერი** (; დ. 20 იანვარი, 1831, აუდსორნი — გ. 27 მარტი, 1900, პრეტორია) — ბური გენერალი და ტრანსვაალის ვიცე-პრეზიდენტი.

## ბიოგრაფია
ჟუბერი იყო წარმოშობით ფრანგი ჰუგენოტი, რომლის ოჯახიც ნანტის ედიქტის გაუქმების შემდეგ იძულებული გახდა საფრანგეთიდან გაქცეულიყო. ჟუბერი ტრანსვაალის რესპუბლიკაში წარმატებით უძღვებოდა ფერმას და ამავე დროს სწავლობდა სამართალს. 1860-იან წლებში იგი არჩეული იქნა პარლამენტში ვაკერსტრომის წარმომადგენლად. 1870-იან წლებში მან მიიღო გენერლის წოდება. დიდი ბრიტანეთის მიერ ტრანსვაალის ანექსიის შემდეგ მან დატოვა თანამდებობა და ეწეოდა ანტიბრიტანულ აგიტაციას. ჟუბერმა მთავარი როლი ითამაშა ანტიბრიტანული ოპოზიციის ჩამოყალიბებაში. ბურების პირველი ომის დროს მან მიიღო მთავარსარდლის წოდება. 1883 წელს მიიღო მონაწილეობა ტრანსვაალის პრეზიდენტის არჩევნებში, მაგრამ დამარცხდა პაულ კრიუგერთან. ჯანმრთელობის პრობლემის გამო ბურების მეორე ომში იგი ფაქტობრივად ვეღარ ასრულებდა მთავარსარდლის მოვალეობას. ჟუბერი გარდაიცვალა 1900 წლის 27 მარტს პრეტორიაში.

## ლიტერატურა 
* ნიკო ბაგრატიონი, ბურებთან, თბ., 1952
* Löbels Jahresberichte über die Veränderungen und Fortschritte im Militärwesen 1900, S,621

კატეგორია:დაბადებული  20 იანვარი
კატეგორია:დაბადებული 1831
კატეგორია:გარდაცვლილი 27 მარტი
კატეგორია:გარდაცვლილი 1900
კატეგორია:სამხედრო მოღვაწეები
კატეგორია:სამხრეთ აფრიკის რესპუბლიკის პოლიტიკოსები
ლუციუს ვოლკაციუს ტულუსი (კონსული ძვ. წ. 33)

**ლუციუს ვოლკაციუს ტულუსი** () — რომაელი პოლიტიკოსი, რომის რესპუბლიკის კონსული ძვ. წ. 33 წელს.

ტულუსი იყო ლუციუს ვოლკაციუს ტულუსის ვაჟი, რომელსაც ძვ. წ. 66 წელს კონსულის თანამდებობა ეკავა. ძვ. წ. 46 წელს ტულუსი საქალაქო პრეტორად აირჩიეს, მომდევნო წელს კი მას სამართავად კილიკიის პროვინცია ერგო, რომელსაც ძვ. წ. 44 წლამდე განაგებდა. მან გადაწყვიტა არ დახმარებოდა გაიუს ანტისტიუს ვეტუსს, სირიის გუბერნატორს, რითაც საშუალებას აძლევდა კვინტუს ცეცილიუს ბაზუსს, ყოფილ გუბერნატორსა და კეისრის მოწინააღმდეგეს პართიელთა შემოსევამდე გაეძლო.

შემდგომში, ძვ. წ. 33 წელს, ტულუსი კონსულად აირჩიეს, მოგვიანებით კი აზიის პროკონსულად მსახურობდა ძვ. წ. 28-დან 27-მდე ან 27-დან 26-მდე.

## ლიტერატურა 
* აპიანე, *Illyr.* 27 .
* კასიუს დიონ კოქცეიანუსი xlix. 43.
* ციცერონი *Epistulae ad Familiares* xiii. 41.
* 

## სქოლიო
კატეგორია:რომის რესპუბლიკის კონსულები
კატეგორია:ძვ. წ. I საუკუნის რომაელები
შეპტელიჩი

**შეპტელიჩი** () — სოფელი მოლდოვაში, სოროკის რაიონში. მდებარეობს ზღვის დონიდან 193 მეტრზე. 2004 წლის მონაცემებით, მოსახლეობა 1 086ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* სოროკის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:სოროკის რაიონის სოფლები
აგუა-კომპრიდა

**აგუა-კომპრიდა** () — მუნიციპალიტეტი ბრაზილიაში, მინას-ჟერაისის შტატში; მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ უბერაბის შემადგენლობაში.

2010 წლის მონაცემებით, მოსახლეობა 2 025 ადამიანს შეადგენდა, მოსახლეობის სიმჭიდროვე 4,11 კმ²-ზე. ფართობი 492 212 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
სავანეთის წმინდა გიორგის ეკლესია

300px|მინი
**სავანეთის წმინდა გიორგის ეკლესია**  — არქიტექტურული ძეგლი ხაშურის მუნიციპალიტეტის სოფელ დიდი ბეკამის სამხრეთ-აღმოსავლეთით, სასაფლაოზე. სტილისტური ნიშნებით თარიღდება XVIII საუკუნით. XIX საუკუნეში შეკეთებული და გადაკეთებულია. დასავლეთის კედელი გადაწეულია დასავლეთით და შენობა დაგრძელებულია. აღმოსავლეთ კედელზე დაშენებულია სამრეკლო. ეკლესიას სამხრეთით და ჩრდილოეთით ჰქონია მინაშენები, რომლებიც ეკლესიის შიდა სივრცეს ფართო თაღოვანი გასასვლელებით უკავშირდებოდნენ. 1940-იან წლებში მინაშენები მოუნგრევიათ და გასასვლელები ამოუშენებიათ. შემორჩენილია ჩრდილოეთ მინაშენის მცირე ფრაგმენტი. 1980 წელს ეკლესია შეაკეთეს და ბეტონის ორფერდა სახურავით გადახურეს.

ეკლესია დარბაზულია (13,8 X 5,2 მ), ნაგებია ნატეხი ქვიშაქვითა და აგურით. აქვს ორი სწორკუთხა შესასვლელი, დასავლეთით (ამოქოლილია) და სამხრეთით. „კოვზისმაგვარი“ კონქით გადახურული ნახევარწრიული აფსიდის ღერძზე გაჭრილია ვიწრო სწორკუთხა სარკმელი. სარკმლის გვერდებზე ორი მცირე თაღოვანი და ორი დიდი სწორკუთხა ნიშია. თითო თაღოვანი სარკმელი დასავლეთ და ჩრდილოეთ კედლებშია. სამხრეთის პარალელურწირთხლებიანი ფართო სწორკუთხა სარკმელი გადაკეთებულია. ეკლესიის დარბაზის შეისრული კამარა ოთხ შეკიდულ საბჯენ თაღს ეყრდნობა. აღმოსავლეთის თაღი საკურთხევლის აფსიდის სატრიუმფო თაღის დანიშნულებას ასრულებს. დარბაზის დასავლეთ ნაწილში ხის პატრონიკეა.

ფასადები შელესილია. აღმოსავლეთის და დასავლეთის ფასადზე აგურის წყობით გამოყვანილია შეღრმავებული ჯვრები. სამხრეთ ფასადზე სარკმლის თავზე აგურის ორსაფეხურიანი ფრიზით დასრულებული პატარა სწორკუთხა ნიშია. ამავე ფასადზე სარკმლის ღიობის კვალი ჩანს. 

სამრეკლო ოთხ მხარეს ნახევარწრიული თაღებითაა გახსნილი და დასრულებულია პირამიდული სახურავით.

## ლიტერატურა 
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:კულტურული მემკვიდრეობის ძეგლები შიდა ქართლის მხარეში
კატეგორია:XVIII საუკუნის ეკლესიები
გაიუს სოზიუსი

**გაიუს სოზიუსი** () — ძველი რომის პოლიტიკური და სამხედრო მოღვაწე. რომის რესპუბლიკის კონსული ძვ. წ. 32 წელს.

ძვ. წ. 66 წელს იგი კვესტორად აირჩიეს, ძვ. წ. 49 წელს კი — პრეტორად. სამოქალაქო ომის დაწყებისას იგი სენატის იმ პარტიას შეუერთდა, რომელსაც თანამედროვე მკვლევარები ზოგჯერ ოპტიმატებსაც უწოდებენ (მიუხედავად იმისა, რომ ეს ტერმინი სულასა და მარიუსის ეპოქისაა). პომპეუსის საბერძნეთში გაქცევის შემდეგ, სოზიუსი რომში დაბრუნდა და იულიუს კეისარს ჩაბარდა.

კეისრის მკვლელობის შემდეგ იგი მარკუს ანტონიუსის მხარეს დადგა, რომელმაც ძვ. წ. 38 წელს იგი სირიისა და კილიკიის გუბერნატორად დანიშნა პუბლიუს ვენტიდიუსის ადგილას. როგორც გუბერნატორმა, სოზიუსმა ანტონიუსისაგან ბრძანება მიიღო მხარი დაეჭირა ჰეროდესათვის ანტიგონე ჰასმონელის წინააღმდეგ ბრძოლაში, როდესაც ეს უკანასკნელი იერუსალიმს ფლობდა. ძვ. წ. 37 წელს სოზიუსმა იერუსალიმზე ილაშქრა და ქალაქის დაუფლების შემდეგ ჰეროდე სამეფო ტახტზე დასვა.

ამ სამსახურისათვის იგი ძვ. წ. 34 წელს ტრიუმფით დაჯილდოვდა, ძვ. წ. 32 წელს კი გნეუს დომიციუს აჰენობარბუსთან ერთად კონსულიც გახდა. როდესაც ანტონიუსსა და ოქტავიანეს შორის სამოქალაქო ომი დაიწყო, სოზიუსმა ანტონიუსის მხარე დაიჭირა და სენატში ოქტავიანეს წინააღმდეგ გაილაშქრა, რისთვისაც იძულებული გახდა აღმოსავლეთში გაქცეულიყო. ძვ. წ. 31 წელს სოზიუსი მარკუს ანტონიუსის ფლოტის ესკადრას მეთაურობდა და დიონ კასიუსის (50.14) მიხედვით, შეძლო ტავრიუს რუფუსის ესკადრის დამარცხება და უკან დახევა აიძულა, თუმცა როდესაც ამ უკანასკნელმა მარკუს აგრიპასაგან დამხმარე ძალები მიიღო, სოზიუსის მოკავშირე, კილიკიის მეფე ტარკონდიმოტუს I დაიღუპა და თავად სოზიუსი იძულებული გახდა გაქცეულიყო. დიონ კასიუსი შეცდომით ამტკიცებს, რომ ბრძოლაში სოზიუსიც დაიღუპა, თუმცა შემდეგ ადასტურებს, რომ იგი აქციუმის ბრძოლაში კვლავ ცოცხალი იყო. აქციუმთან სოზიუსი ფლოტის მარცხენა ფრთას მეთაურობდა. ბრძოლის შემდეგ, რომლიდან გაქცევაც მან მოახერხა, მის სამალავს მიაგნეს, სოზიუსი შეიპყრეს და ოქტავიანეს მიუყვანეს, თუმცა ლუციუს არუნციუსის შუამდგომლობის წყალობით, ოქტავიანემ იგი შეიწყალა. სოზიუსი რომში დაბრუნდა და აპოლონ მედიკუსის ტაძრის მშენებლობა დაასრულა, რომელიც ძვ. წ. 34 წელს დაიწყო და ის ოქტავიანეს სახელს მიუძღვნა.

უცნობია ჰყავდა თუ არა ვაჟები, თუმცა შემორჩენილია მისი ორი ქალიშვილის სახელი: სოზია და სოზია გალა, რომლებიც, შესაძლებელია, ჰყოლოდა ასინიასაგან, ნონიასაგან ან ელიასაგან.

სოზიუსის გამოსახულება გვხვდება მშვიდობის საკურთხეველზეც, სადაც იგი ქურუმთა თხუთმეტკაციანი კოლეგიის წევრია.

## ლიტერატურა 
* აპიანე 5. C. v. 73;
* ციცერონი *ad Ait.* viii. 6, ix. 1;
* დიონ კასიუსი xlix. 22, xlix. 41, I. 2, 14, li. 2, Ivi. 38;
* იოსებ ფლავიუსი *ანტონიუსი* xiv. 15, 16, B. J. i. 17—18;
* პლუტარქე *ანტონიუსი* 34;
* სვეტონიუსი *ავგუსტუსი* 17;
* ტაციტუსი *ისტორია* v. 9;
* ველეიუს პატერკულუსი ii. 85, 86.
* Martha Hoffman Lewis, *The Official Priests of Rome under the Julio-Claudians. A Study of the Nobility from 44 B.C. to 68 A.D.*, Rome 1955.

## სქოლიო
კატეგორია:რომის რესპუბლიკის კონსულები
კატეგორია:ძვ. წ. I საუკუნის რომაელები
პატარა ხალების ღვთისმშობლის ეკლესია

**პატარა ხალების ღვთისმშობლის ეკლესია**  — არქიტექტურული ძეგლი სოფელ პატარა ხალების დასავლეთით 3-4 კილომეტრზე, ნასოფლარ ღუდას სამხრეთით 200-300 მეტრზე, სასაფლაოზე. სტილისტური ნიშნებით თარიღდება გვიანდელი ფეოდალური ხანით. ძეგლი ძლიერ დაზიანებულია: შემორჩენილია მხოლოდ საკურთხევლისა და დასავლეთ კედლის ნაწილი. 

ეკლესია დარბაზულია (10 X 6,2 მ), ნაგებია ნატეხი ქვიშაქვით და აგურით. დასავლეთით შიგნიდან თაღოვანი და გარედან სწორკუთხა შესასვლელი ჰქონია. ნახევარწრიულ აფსიდში ერთი სარკმელია, რომლის ორივე მხარეს კედელში არსებული პატარა სათავსები საკურთხეველს სწორკუთხა შესასვლელებით უკავშირდებიან.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
პატარა ხალების წმინდა გიორგის ეკლესია

**პატარა ხალების წმინდა გიორგის ეკლესია** — არქეოლოგიური ძეგლი მდებარეობს სოფელ პატარა ხალების დასავლეთით 3-4 კილომეტრზე, ნასოფლარ ღუდას სამხრეთით 200-300 მეტრზე, გორაკზე. ძეგლი ძლიერ დაზიანებულია: კედლები შემორჩენილია 0,5 მეტრის სიმაღლეზე. 

ეკლესია დარბაზულია (8,1 X 5,2 მ), ნაგებია დიდი ზომის ქვიშაქვით. შესასვლელი დასავლეთით ჰქონია.

## ლიტერატურა 
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
შლუყურის წმინდა გიორგის ეკლესია

300px|მინი
**შლუყურის წმინდა გიორგის ეკლესია**  — არქტექტურული ძეგლი ხაშურის მუნიციპალიტეტის სოფელ ხცისიდან სამხრეთ-დასავლეთით  2 კილომეტრზე, ნასოფლარ  შლუყურის  სამხრეთით, სასაფლაოზე. სტილისტური ნიშნებით თარიღდება XIX საუკუნით. 

ეკლესია დარბაზულია (11,5 X 6,5 მ), ნაგებია ქვიშაქვით, ნატეხი ქვითა და ხით. შეკეთების დროს ხის კამარა და კონქი ორფერდა სახურავით შეუცვლიათ. ეკლესიის სამხრეთით და დასავლეთით ფართო და მაღალი თაღოვანი შესასვლელები აქვს. ნახევარწრიული აფსიდის ღერძზე ფართო თაღოვანი სარკმელია. ორ-ორი ასეთივე სარკმელი ჩრდილო და სამხრეთ კედლებშია. კარ-სარკმელს შიგნიდან აგურის, ხოლო გარედან ქვის სხივისებურად ნაწყობი თაღები აქვს. აფსიდში ჩრდილოეთით მცირე ზომის თაღოვანი ნიშია. საკურთხევლის ბაქანი და ნახევარწრიული არდაბაგი ერთი საფეხურითაა ამაღლებული. აფსიდის სარკმლის ქვემოთ სატრაპეზო ქვა დგას. საკურთხევლის კედელი უშუალოდ ერწყმის დარბაზის გრძივ კედლებს. საკურთხეველი დარბაზისგან გამოყოფილი ყოფილა ხის კანკელით. გრძივ კედლებში შემორჩენილია ხის პატრონიკეს ძელების ბუდეები. პატრონიკე თაღოვანი გასასვლელით ეკლესიაზე დასავლეთიდან მიშენებულ სამრეკლოს მეორე სართულს უკავშირდებოდა. ეკლესიის ინტერიერი შელესილი და შეთეთრებულია. იატაკზე ქვიშაქვის თლილი კვადრებია მოგებული.	

***სამრეკლო*** (2,5 X 2,5 მ) ორსართულიანია. ორივე სართული სამ მხარეს გახსნილია ნახევარწრიული თაღებით, რომლებიც ეკლესიის დასავლეთ კედლის ორ პილასტრს და ორ თავისუფლად მდგომ ბოძს ეყრდნობა. პირველი სართული ხის ბრტყელი სახურავითაა გადახურული. ანალოგიურია მეორე სართული. სამრეკლოს თუნუქის პირამიდული სახურავი აქვს. 

ეკლესიის სამხრეთ შესასვლელის წინ სამ მხარეს თაღებით გახსნილი და კრამიტით გადახურული კარიბჭეა.  კარიბჭის და სამრეკლოს თაღების ქუსლებთან მაღალი რთულპროფილიანი იმპოსტებია.

## ლიტერატურა 
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კატეგორია:XIX  საუკუნის ეკლესიები
იტრიის კოშკი

250px|მინი
**იტრიის კოშკი**, *საჯვარე* — კოშკი ხაშურის მუნიციპალიტეტის დაბა სურამში. მდებარეობს დაბის დასავლეთ ნაწილში, ყოფილ სოფელ იტრიის დასავლეთით 100 მეტრზე. 

აგებულია XVI-XVII საუკუნეებში. კოშკი ოთხკუთხაა (4,45 X 4,3 მ), ნაგებია ნატეხი და რიყის ქვით. კუთხეების წყობაში გამოყენებულია თლილი ქვიშაქვა. ძეგლი დაზიანებულია: ჩამონგრეულია სახურავი, სართულებს შორის გადახურვა, კედლები, შემორჩენილია ოთხი სართული. კარი კოშკს აღმოსავლეთით, მეორე სართულზე ჰქონდა. სართულებს შორის ძელური გადახურვა იყო (შემორჩენილია საძელე ბუდეები). პირველი სართულის ჩრდილოეთ კედელში მოზრდილი ბუხარია, დასავლეთ და სამხრეთ კედლებში კი თახჩები. მეორე სართულის ბუხარი პირველი სართულის ბუხრის ღერძზეა. კედლებში ორ-ორი სათოფურია. სათოფურები მესამე სართულის კედლებშიც არის. სამხრეთ კედელზე მიშენებულია მესამე სართულზე ასასვლელი  ქვის კიბე.

## ლიტერატურა 
## რესურსები ინტერნეტში
* 

კატეგორია:ხაშურის მუნიციპალიტეტის კოშკები
კატეგორია:სურამი
კატეგორია:კულტურული მემკვიდრეობის ძეგლები შიდა ქართლის მხარეში
ცხრამუხის კოშკი

**ცხრამუხის კოშკი** — კოშკი ხაშურის მუნიციპალიტეტის სოფელ ცხრამუხაში. დგას სოფელის ცენტრში. აგებულია XVIII საუკუნეში. 

კოშკი გეგმით ცილინდრულია (დიამეტრი 7,5 მ), ნაგებია რიყის ქვით. შემორჩენილია ოთხი სართული. შესასვლელი ჩრდილოეთით და სამხრეთითაა. ყველა სართულს აქვს სათოფური.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის კოშკები
ყარაყაია (აფხაზეთი)

**ყარაყაია** — კლდოვანი მწვერვალი საქართველოში, აფხაზეთის ავტონომიური რესპუბლიკის გულრიფშის მუნიციპალიტეტში. მდებარეობს აფხაზეთის კავკასიონის მთავარ ქედზე, საქართველოსა და რუსეთის ყარაჩაი-ჩერქეზეთის საზღვარზე, მარუხის უღელტეხილის აღმოსავლეთით, მდინარეების ჩხალთისა და აქსაუთის წყალგამყოფზე. სიმაღლე ზღვის დონიდან 3890 მ. აგებულია ქვედაპალეოზოური გრანიტოიდებით, კრისტალური ფიქლებითა და ფილიტებით. კალთების ქვედა ნაწილი შემოსილია სუბალპური და ალპური ბალახეულით, ზევით ნივალური ლანდშაფტია.

## ლიტერატურა
კატეგორია:აფხაზეთის ავტონომიური რესპუბლიკის მთები
კატეგორია:ყარაჩაი-ჩერქეზეთის მთები
წვრილვარსკვლავთა ღამე

**„წვრილვარსკვლავთა ღამე“** — ქართული დეტექტიურ–დრამატული ჟანრის სერიალი, რომელიც 1 არხმა გადაიღო 1999 წელს.

## სიუჟეტი
ძალაუფლების მქონე შურისმაძიებელი ადამიანის სიყვარულისა და იმედგაცრუების ამბავი.

## გადაღება
ამ პროექტის ავტორის, რეჟისორ ანდრო ენუქიძის გადაწყვეტილებით, მთავარი ამბის განვითარება და სცენარზე მუშაობა გადაღებების დროს მიმდინარეობდა. მსახიობებისთვისაც ყველაზე საინტერესო პერსონაჟების მოულოდნელი ცვლილება იყო ხოლმე.

## როლებში
## რესურსები ინტერნეტში
* წვრილ ვარსკვლავთა ღამე
* წვრილ ვარსკვლავთა ღამე საუნდტრეკი
* შოთა სხირტლაძე და მისი მეგობრები
* ქართული ტელესივრცის ისტორია
* „წვრილ ვარსკვლავთა ღამე“ ფეისბუქზე
*  

კატეგორია:ქართული ტელესერიალები
კატეგორია:1990-იანი წლების ქართული ტელესერიალები
კატეგორია:2000-იანი წლების ქართული ტელესერიალები
ყარაყაია (უღელტეხილი)

**ყარაყაია** — უღელტეხილი საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ ქედზე, მესტიისა და ლეხზირის უღელტეხილებს შორის. სიმაღლე ზღვის დონიდან 3750 მ. ყარაყაიაზე გადადის ალპინისტური საცალფეხო გზა, რომელიც მდინარე მულხრის (ენგურის მარჯვენა შენაკადი) აუზს აკავშირებს მდინარე ჩეგემის (ჩრდილოეთი კავკასია) აუზთან. დამახასიათებელია ნივალური ლანდშაფტი.

## ლიტერატურა
კატეგორია:სამეგრელო-ზემო სვანეთის მხარის უღელტეხილები
სარმანიშვილისკარის ნათლისმცემლის ეკლესია

მინი|მარჯვნივ
**სარმანიშვილისკარის ნათლისმცემლის ეკლესია** — არქიტექტურული ძეგლი ხაშურის მუნიციპალიტეტის სოფელ სარმანიშვილისკარში. მდებარეობს სოფლის სამხრეთით 2 კილომეტრზე, სარმანიშვილის ხევის მარჯვნივ, ფერდობზე. შემორჩენილია მხოლოდ საკურთხევლის და გრძივი კედლების ნაწილი. 

ეკლესია დარბაზულია (18 X 9,4 მ), ნაგებია ნატეხი ქვიშაქვით. ფასადი ღერძზეა განგრეული, მისი ფორმა გაურკვეველია.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
მტვრის გემო

**მტვრის გემო** — ქართული ტელესერიალი, რომელიც ტელეკომპანია იმედმა გადაიღო 2004 წელს. რეჟისორები დათო ჯანელიძე და მარინა კულუმბეგაშვილი. 

## სიუჟეტი
ირინა არის გამომძიებელი, რომელიც მივლინებით ბათუმში წავიდა სახლში დაბრუნებისას ერთ მამაკაცთან ერთად იმგზავრებს, რომელიც სერიული მკვლელი აღმოჩნდება და პოლიციელის გამოყენებას შეძლებს თავისი მკვლელობების დასაფარად.

## როლებში
* მარინა კახიანი — ირინა
* ჯაბა კილაძე — ზაზა
* ირაკლი ჩოლოყაშვილი — ლადო (ირინას თანამშრომელი) 
* ნანკა კალატოზიშვილი — ირინას შვილი
* ვახო კანდელაკი — ირინას შვილი 
* გიორგი ხურცილავა
* გიორგი ვასაძე   
* ბაჩო დოღონაძე 
* გია გვაზავა

## ეპიზოდურ როლეებში
* გიორგი ნაკაშიძე - ზაზას მამა
* ნანა ლორთქიფანიძე - ზაზას დედა
* ჯემალ მონიავა
* პალიკო ნოზაძე
* გურამ წიტაშვილი
* დიტო ალავიძე
* თემურ ლაკია
* მიშა ხუნდაძე
* ნინო კობერიძე
* ანა ვასაძე

## რესურსები ინტერნეტში
* მტვრის გემო ყველა სერია

კატეგორია:2004 წლის ქართული ტელესერიალები
კატეგორია:იმედი (ტელეკომპანია)
თენდება გვიან

**„თენდება გვიან“** — ქართული დეტექტიურ-კრიმინალური ჟანრის ტელესერიალი, რომელიც ლევან ერისთავმა გადაიღო ტელეკომპანია იმედის დაკვეთით 2003 წელს, მრავალსერიიანი სატელევიზიო მხატვრული ფილმი ასეთი სახელწოდებით გადიოდა სერიალ „თენდება გვიან“-ის სახით.

## როლებში
## ეპიზოდურ როლებში
## რესურსები ინტერნეტში
* თენდება გვიან სიმღერა
* თენდება გვიან - სერია 1
* თენდება გვიან - სერია 2
* თენდება გვიან - სერია 3
* თენდება გვიან - სერია 4
* თენდება გვიან - სერია 5
* თენდება გვიან - სერია 6
* თენდება გვიან - სერია 7
* თენდება გვიან - სერია 8
* თენდება გვიან - სერია 9
* თენდება გვიან - სერია 10
* თენდება გვიან - სერია 11
* თენდება გვიან - სერია 12 ბოლო სერია

კატეგორია:2003 წლის ქართული ტელესერიალები
კატეგორია:იმედი (ტელეკომპანია)
მარკუს პლავტიუს სილვანუსი

**მარკუს პლავტიუს სილვანუსი** () — ძველი რომის პოლიტიკური და სამხედრო მოღვაწე, კონსული ძვ. წ. 2 წელს.

სილვანუსი ურგულანიას, დედოფალ ლივიას ახლო მეგობრის შვილი იყო და სწორედ ლივიას შუამავლობამ მისცა საშუალება ძვ. წ. 2 წელს ავგუსტუსთან ერთად კონსულის პოსტი დაეკავებინა. ამის შემდეგ, 4-5 წლებში, იგი აზიის პროკონსულად მსახურობდა, 6 წელს კი გალატიის საიმპერატორო ლეგატის პოსტი დაიკავა, სადაც მონაწილეობდა ისავრიელთა გამოსვლების ჩახშობაში.

მისი იქ ყოფნის პერიოდში დაიწყო დიდი ილირიული აჯანყება. 7 წელს სილვანუსი ტიბერიუსმა გამოიძახა, რომელიც ილირიკუმში სამხედრო მდგომარეობას ზედამხედველობდა და უბრძანა თავის ძალებთან ერთად აჯანყების ჩახშობაში დახმარებოდა. იგი შეუერთდა ცეცინა სევერუსს, მეზიის საიმპერატორო ლეგატს და ამბოხებულებს სირმიუმთან მთავარი ბრძოლა გაუმართა. რომის ჯარებმა გაიმარჯვეს, თუმცა მძიმედ დაზარალდნენ. სილვანუსი არმიის მეთაურად დარჩა 9 წლამდე და ამ პერიოდის განმავლობაში იგი პანონიასა და დალმაციაში მსახურობდა. 

მიუხედავად იმისა, რომ აჯანყების მსვლელობისას ტიბერიუსთან მსახურობდა, ამ უკანასკნელს სილვანუსთან დაკავშირებით გარკვეული ეჭვები ჰქონდა, განსაკუთრებით მისი ახლო ურთიერთობის გამო დედამის ლივიასთან.

სილვანუსი დაქორწინდა ლარტიაზე, რომელმაც მას ვაჟი, აგრეთვე მარკუს პლავტიუს სილვანუსი გაუჩინა. ეს უკანასკნელი მოგვიანებით ფაბია ნუმანტინაზე დაქორწინდა, თუმცა მათი ოჯახი 24 წელს დაინგრა და ახალგაზრდა სილვანუსი მეორედ დაქორწინდა აპრონიაზე, რომელიც მან ფანჯრიდან გადააგდო და მოკლა. მკვლელობის გამოძიებას პირადად იმპერატორმა ტიბერიუსმა მოჰკიდა ხელი. ურგულანიამ შვილიშვილს თვითმკვლელობაში წასაქეზებლად ხანჯალი გაუგზავნა, რომელიც მან ამ მიზნით გამოიყენა კიდეც. აპრონიას მკვლელობიდან მცირე ხნის შემდეგ, ფაბიას ბრალად დასდეს გრძნეულებისა და ბანგის გამოყენებით ქმრის ჭკუიდან შეშლა, თუმცა გაამართლეს.

## ლიტერატურა 
* Syme, Ronald, *The Roman Revolution*, Clarendon Press, Oxford, 1939.

## სქოლიო
კატეგორია:რომის იმპერიის კონსულები
კატეგორია:ძვ. წ. I საუკუნის რომაელები
კატეგორია:I საუკუნის რომაელები
ამამლოს თამარის ეკლესია

**ამამლოს თამარის ეკლესია** — XII საუკუნის ეკლესია, რომელიც მდებარეობს დმანისის მუნიციპალიტეტის სოფელ ამამლოდან 1 კმ-ის მოშორებით, სოფლის სამხრეთით, ძველ ნამოსახლარზე, სადაც მცირე სასაფლაოა. ეკლესია, როგორც კედლის წყობით, ისე მორთულობით, ადგილობრივი სამშენებლო ტრადიციების გამომხატველია. იგი წარმოადგენს ერთნავიან დარბაზულ ნაგებობას, აღმოსავლეთ მხრიდან აქვს სწორკუთხედში მოქცეული ნალისებრი აფსიდი, რომლის კედელში სარკმლის ორივე მხარეს თითო ნიშია (წალო). შესასვლელი სამხრეთიდანაა. თითო სარკმელია დასავლეთ და სამხრეთ კედლებშიც. საკურთხეველში შემორჩენილია ქვის ტრაპეზი, რომელსაც ამკობს დიდი, კვარცხლბეკზე შემდგარი ჯვრის რელიეფური გამოსახულება.

დასავლეთ ფასადზე, წვრილი ასომთავრულით, ამოკვეთილ სამშენებლო წარწერაში მოხსენიებულია თამარ მეფე და ერისთავი კახა, მისი დედა კრავაი და ძეგლის აღმშენებელი *ბეღელას ძე ოქროპირი*. წარწერიანი ქვა დაცულია საქართველოს სახელმწიფო მუზეუმში.

ძველ სასაფლაოზე შემონახული იყო დიდი ქვაჯვარი კვარცხლბეკზე ამოკვეთილი ვრცელი ქართული წარწერით, იგი ამ ტიპის ძეგლთა ერთ-ერთ მნიშვნელოვან ნიმუშს წარმოადგენდა. 1964-მდე ჯვარი ჯერ კიდევ იდგა. ამჟამად შემორჩენილია მხოლოდ ფოტოსურათი. ჯვარი და მოჩუქურთმებული ქვედა ნაწილი VIII-IX საუკუნეებს მიეკუთვნება. კვარცხლბეკის წარწერა XIII-XIV საუკუნეებით თარიღდება. ამამლოს მახლობლად დგას შუა საუკუნეების მოხატული ეკლესია.

## ლიტერატურა
## სქოლიო
კატეგორია:დმანისის მუნიციპალიტეტის ტაძრები
კატეგორია:XII საუკუნის ეკლესიები
ბოსლების სამების ეკლესია

300px|მინი
**ბოსლების სამების ეკლესია** — XII-XIII საუკუნეების არქიტექტურული ძეგლი დმანისის მუნიციპალიტეტის სოფელ ბოსლებში, მდებარეობს სოფლის ბოლოს - კაკლიანსა და ბოსლებს შორის, პატარა გორაკის ფერდზე. მიუხედავად იმისა, რომ ეკლესიის კედლები ფაქტობრივად გაძარცვულია და პერანგშემოცლილია, ძეგლი მაინც ინარჩუნებს ძველი დიდების კვალს – ალაგ-ალაგ შემორჩენილია ჩუქურთმები სარკმლების გარშემო, შესასვლელი თაღების ფრაგმენტები, ცრუ ნიშების დეკორატიული მოჩარჩოება. ჩუქურთმები უმაღლესი დონის ოსტატობითაა შესრულებული. ინტერიერში შემორჩენილია ფრესკის ფრაგმენტები, დახვეწილი, მკაფიო სილუეტით, რაც მშენებელთა მაღალ ოსტატობაზე მიუთითებს. თავის დროზე სამების ეკლესია დიდი ზომის დარბაზული ნაგებობა უნდა ყოფილიყო; ნაგებია კარგად გათლილი სწორხაზოვანი ფერადი ქვებით. ძეგლი ძლიერ დაზიანებულია.

## ლიტერატურა
## რესურსები ინტერნეტში
## სქოლიო
კატეგორია:დმანისის მუნიციპალიტეტის ტაძრები
კატეგორია:XII საუკუნის ეკლესიები
ვესელ პრეტორიუსი

250პქ|მინი|ვესელ პრეტორიუსი**ვესელ პრეტორიუსი** ( ; დ. 17 სექტემბერი, 1819, გრააფ-რეინეტი — გ. 19 მაისი, 1901, პოტჩეფსტრუმი) — სამხრეთ აფრიკის რესპუბლიკის პრეზიდენტი.

## ისტორია
XIX საუკუნეში ინგლისელებმა შეავიწროვეს ბურები, მათმა ერთმა ნაწილმა დატოვა კაპსკი და პრეტორიუსის მეთაურობით გადავიდნენ მდინარე ვაალის გაღმა, სადაც დააარსეს ტრანსვაალის რესპუბლიკა და პირველ პრეზიდენტად აირჩიეს პრეტორიუსი. ბურების მეორე ნაწილმა დააარსა მეორე რესპუბლიკა ორანჟის თავისუფალი სახელმწიფო. ინგლისელებმა მოინდომეს ხელში ჩაეგდოთ ტრანსვაალში აღმოჩენილი მდიდარი საბადოებიც. რასაც ბურები წინ აღუდგნენ, მაშინ ინგლისელებმა მიმართეს ძალადობას, მაგრამ აჯანყებულმა ბურებმა სასტიკად დაამარცხეს ისინი. ამ გამარჯვების გამო ბურებმა თავიანთ მთავარ ქალაქს პირველი პრეზიდენტის პრეტორიუსის პატივსაცემად პრეტორია დაარქვეს. 

## ლიტერატურა
*ნიკო ბაგრატიონი, ბურებთან, თბ., 1952

## რესურსები ინტერენტში
კატეგორია:დაბადებული 17 სექტემბერი
კატეგორია:დაბადებული 1819
კატეგორია:გარდაცვლილი 19 მაისი
კატეგორია:გარდაცვლილი 1901
კატეგორია:ტრანსვაალის პრეზიდენტები
კატეგორია:ორანჟის პრეზიდენტები
განის პოლიტიკური სისტემა

[250px|მინი|[განის გერბი]]
[250px|მინი|[განის პრეზიდენტის სასახლე]]
**განის პოლიტიკური სისტემა** ეფუძნება საპრეზიდენტო წარმომადგენლობითი დემოკრატიის რესპუბლიკას, რომელშიც განის პრეზიდენტი როგორც სახელმწიფოს, ისე მთავრობის მეთაურია, მოქმედებს მრავალპარტიული სისტემა. აღმასრულებელი ძალაუფლება მთავრობის ხელშია, საკანონმდებლო კი გადანაწილებულია პარლამენტსა და მთავრობას შორის. ორივე მათგანისგან დამოუკიდებელია სასამართლო ხელისუფლება. 

რესპუბლიკური დემოკრატიული მთავრობის საფუძველია მეოთხე რესპუბლიკის დამფუძნებელი კონსტიტუცია, რომლის მიხედვითაც, განა უნიტარული, სუვერენული რესპუბლიკაა, უზენაესი ძალაუფლება კი განელ ხალხს ეკუთვნის. სამომავლო გადატრიალებების, დიქტატორული მთავრობებისა და ერთპარტიული სახელმწიფოს თავიდან აცილების მიზნით, განის კონსტიტუცია ძალაუფლების გადანაწილებას აწესებს. თანამედროვე კონსტიტუციში გამოძახილს ჰპოვებს 1957, 1960, 1969 და 1979 წელს გაუქმებული კონსტიტუციებიცდა ძირითადად ბრიტანულ და ამერიკულ საკონსტიტუციო მოდელებს ეფუძნება. 

## აღმასრულებელი შტო
250px|მინი|განის პარლამენტის შენობა
განაში პრეზიდენტი არის სახელმწიფოსა და მთავრობის მეთაური, ასევე შეიარაღებული ძალების მთავარსარდალი. ამავე დროს, იგი ნიშნავს ვიცე-პრეზიდენტსაც. კონსტიტუციის თანახმად, პრეზიდენტის მიერ დანიშნული მინისტრების ნახევარზე მეტი პარლამენტის წევრებისგან უნდა შეირჩეს. 

2012 წელს, საყოველთაო არჩევნების შედეგად, განის პრეზიდენტი გახდა ჯონ დრამანი მაჰამა.

## საკანონმდებლო შტო
საკანონმდებლო ხელისუფლებას წარმოადგენს 275 წევრიანი ერთპალატიანი პარლამენტი. კანონის ძალაში შესასვლელად საჭიროა პრეზიდენტის თანხმობა, რომელსაც ვეტოს უფლება აქვს ყველა კანონზე, გარდა გადაუდებლად საჩქარო შემთხვევებისა. წევრები აირჩევიან ოთხწლიანი ვადით, ერთადგილიან საარჩევნო ოლქებში, ხმათა მარტივი უმრავლესობით. 1992 წლის შემდეგ, ყოველ ოთხ წელში ერთხელ, 7 დეკემბერს, ერთდროულად იმართება საპრეზიდენტო და საპარლამენტო არჩევნები. 

## სასამართლო შტო
250px|მინი|განის უზენაესი სასამართლო
სასამართლო ხელისუფლების სტრუქტურა და ძალაუფლება დამოუკიდებელია ორი დანარჩენი სახელისუფლებო შტოსგან. უმაღლესი ძალაუფლება ეკუთვნის განის უზენაეს სასამართლოს. კონსტიტუციის თანახმად, ნებისმიერ მოქალაქეს შეუძლია ნებისმიერი საკანონმდებლო თუ აღმასრულებელი ქმედების გასაჩივრება. სასამართლოს იერარქია ბრიტანულ მოდელს ეფუძნება. სასამართლოს იურისდიქცია ვრცელდება ყველა სამოქალაქო თუ კრიმინალურ საქმეზე. 2007 წელს, ისტორიაში პირველად, განის უზენაესი სასამართლოს თავმჯდომარე ქალი გახდა — ჯორჯიანა ვუდი.

## რესურსები ინტერნეტში
*Global Integrity Report: Ghana 
*
*Latest Political News From Ghana 

კატეგორია:განის პოლიტიკა
ეჰ, მეგობრებო...

**„ეჰ მეგობრებო“** — ქართული დრამატული ჟანრის სერიალი, რომელიც ტელეკომპანია იმედმა გადაიღო 2004 წელს. იდეის ავტორი და რეჟისორი ოთარ შამათავა.

## სიუჟეტი
4 მეგობრი, რომელიც დიდი ხნის შემდეგ ერთმანეთს ხვდებიან და იხსენებენ ძველ დროის თავგადასავალიებით სავსე ისტორიებს.

## გადაღება
გადაღებები მიმდინარეობდა თბილისში, ბათუმში კახეთში თელავში, და ასევე მოსკოვში. ერთ-ერთი ეპიზოდი გადაღებულია ბათუმის ბოტანიკური ბაღში ასევე სასტუმრო ინტურისტ-პალასში.
thumb|255px|კადრი სერიალიდან *ეჰ მეგობრებო* ბათუმის ბოტანიკური ბაღი.
thumb|255px|კადრი სერიალიდან *ეჰ მეგობრებო* ბათუმი სასტუმრო ინტურისტ-პალასი.

## როლებში
## რესურსები ინტენტეში
* სერიალი ეჰ მეგობრებო 1 - სერია
* სერიალი ეჰ მეგობრებო 2 - სერია
* სერიალი ეჰ მეგობრებო 3 - სერია
* სერიალი ეჰ მეგობრებო 4 - სერია

კატეგორია:2004 წლის ქართული ტელესერიალები
კატეგორია:იმედი (ტელეკომპანია)
მოკოს მთა

**მოკოს მთა** (, ასევე ) — მთა ანგოლაში.

მოკოს მთა მდებარეობს ანგოლის ცენტრალურ ნაწილში, უამბოს პროვინციაში, ჩრდილო-აღმოსავლეთით მისი ადმინისტრაციული ცენტრიდან — ქალაქ უამბოდან. იგი ბიეს მთიანი პლატოს ნაწილია. მოკოს მთის სიმაღლე ზღვის დონიდან შეადგენს 2620 მეტრს, რითაც ის ყველაზე უფრო მაღალი მწვერვალია ანგოლაში.

## სქოლიო
კატეგორია:ანგოლის მთები
ბიჭები და გოგონები (ტელესერიალი)

**„ბიჭები და გოგონები“** — ქართული იუმორისტული ჟანრის ტელესერიალი, რომელიც „ფორმულა კრეატივმა“ გადაიღო ტელეკომპანია „მზის“ დაკვეთით. პრემიერა 2006 წლის 1 ნოემბერს შედგა და ის ეთერში ყოველდღე 19:30 საათზე გადიოდა, სერიალი 2007 წლის დეკემბრში დასრულად და იმდენად წარმატებული გამოდგა, რომ 2008 წლის იანვარში ტელეკომპანია „რუსთავი 2“-ზე მისი გაგრძელება, „ჩიფსების თაობა“ დაიწყო.

## სიუჟეტი 
სერიალი მოგვითხრობს თანამედროვე ახალგაზრდების მხიარულ ცხოვრებას მათ კომედიურ თავგადასავლებს, ყოველდღიურ ცხოვრებაზე, მიზნებზე, გეგმებზე, პრობლემებზე.

## გადაღება 
სპეციალურად სერიალისთვის მზადდებოდა დეკორაცია და გადაღება მიმდინარეობდა პავილიონში, შვიდ სხვადასხვა ლოკაციაში: ახალდაქორწინებულთა სახლის მისაღებ ოთახში, სამზარეულოში, მთავარი გმირის ოთახში, კაფეში, რადიოს საეთერო სტუდიაში და ქალთა სილამაზის სალონში

## როლებში 
## რესურსები ინტერნეტში 
* 
* 

კატეგორია:2006 წლის ქართული ტელესერიალები
დიდი ყელეთის კოშკი

300px|მინი
**დიდი ყელეთის კოშკი** — არქიტექტურული ძეგლი ხაშურის მუნიციპალიტეტის სოფელ დიდ ყელეთში. მდებარეობს სოფლის სამხრეთ-დასავლეთით 400-500 მეტრზე, ლაღიჯვრის ეკლესიასთან ახლოს. სტილისტური ნიშნებით თარიღდება გვიანდელი ფეოდალური ხანით. 

ძეგლი ნაგებია ქვიშაქვით. შემორჩენილია სამხრეთ კედელი, სამხრეთ-დასავლეთ კუთხე დაახლოებით 3 მეტრის სიმაღლეზე, აღმოსავლეთ კედლის ნაწილი და ჩრდილოეთ კედლის 1,3 მეტრი სიმაღლის დასავლეთ მონაკვეთი. მიწით ამოვსებული პირველი სართულის სამხრეთ კედელში ერთი სწორკუთხა ნიში ყოფილა, დასავლეთ კედელში - ორი. მეორე სართულის შემორჩენილ დასავლეთ ნაწილში ორი თაღოვანი სარკმლის ნაშთია. სამხრეთ კედელში შემორჩენილია სარკმლის წირთხლის აგურით ნაწყობი ნაწილები. 

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის კოშკები
ჩიფსების თაობა

**„ჩიფსების თაობა“** — ქართული კომედიური ჟანრის სერიალი, რომელიც „ფორმულა კრეატივმა“ გადაიღო რუსთავი 2-ის დაკვეთით 2008 წელს. სერიალი არის ტელეკომპანია "მზის" დაკვეთით გადაღებული სერიალის, "ბიჭები და გოგონების" გაგრძელება. სერიალი რუსთავი 2-ის ეთერში გადიოდა ყოველდღე 19:15 საათზე. 2008 წლის სექტემბერში სერიალი ჩაანაცვლა მისმა გაგრძელებამ, სერიალმა "ჩვენი ოფისი"

## სიუჟეტი და გმირები
სერიალი მოგვითხრობს მეგობრების კომედიურ და მხიარულ ისტორიას. ნიკა, ლაშა და სანდრიკო მუშაობენ სარეკლამო სააგენტოში, მათი უფროსია ნატა. ვახო არის მექალთანე თუმცა კუსიას გამოჩენის შემდეგ მისი ცხოვრება იცვლება, თეკლა  და ლაშა ახალგაზრდა წყვილია, რომელიც მშობლებთან, ლადოსთან და მანჩოსთან, ერთად ცხოვრობენ, ამიტომ თეკლა ხშირად ნერვიულობს და არის აღელვებული, რადგან ჯერ არ იცის როგორ მართოს ცხოვრება მის მეორენახევართან ერთად. დოლჩე ცდილობს გოგონებთან ურთიერთობა ააწყოს და ამისთვის ვახოს ხშირად მიმართავს დასახმარებლად, ნიკა მშობლების გარდაცვალების შემდეგ თავის ძმასთან, მყუდროსთან ერთად ცხოვრობს. მყუდრო ყველაზე განსხვავებული პერსონაჟია სერიალში, ის ყოველთვის ტრუსებშია და მის ძმას ყოველთვის ნერვებს უშლის. ჯუგლაძე ყველაზე ფიცხი პერსონაჟია, ამიტომ ადვილად ბრაზდება ყველაფერზე. სანდრიკო კუსიას ძმაა და არ მოსწონს მისი ურთიერთობა ვახოსთან. ნატა მკაცრი უფროსია და ძალიან მოსწონს სანდრიკო.

## გადაღება
ფორმულა კრეატივი სპეციალურად სერიალისთვის ამზადებდა დეკორაციას და გადაღება მიმდინარეობდა პავილიონში, შვიდ სხვადასხვა ლოკაციაში: ახალდაქორწინებულთა სახლის მისაღებ ოთახში, სამზარეულოში, მთავარი გმირის ოთახში, კაფეში, რადიოს საეთერო სტუდიაში და ქალთა სილამაზის სალონში

## მუსიკა
ფორმულა კრეატივი და ჯგუფი 18 ხშირად მუშაობენ ერთად, მათ შორის ამ სერიალისთვისაც ჯგუფმა დაწერა სიმღერა როცა სიყვარული მოვა, რომელიც სერიალის მთავარი თემა გახდა. ჯგუფი 18 მუშაობდა ფილმზე რაც ყველაზე ძალიან გიყვარს საუნდტრეკზე და გააცოცხლა ცნობილი ჯგუფის სახეს  სიმღერა თოვლი მოსულა.

## როლებში 
## რესურსები ინტერნეტში
* ჩიფსების თაობა 47-ე სერიის ნაწყვეტი
* ჩიფსების თაობა შესავალი
* ჯგუფი 18 **როცა სიყვარული მოვა**
* ჯგუფი 18 **როცა სიყვარული მოვა**სერიალის მთავარი თემა
* ჩიფსების თაობა დასასრული
* ჩიფსების თაობა პრომო
* ჩიფსების თაობის გმირები ვანოს შოუში
* ჩიფსების თაობა სერია

კატეგორია:ქართული ტელესერიალები
კატეგორია:2008 წლის ქართული ტელესერიალები
კატეგორია:რუსთავი 2
არაგუარი

**არაგუარი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1 013 მეტრზე. მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ უბერლანდიის შემადგენლობაში.

2010 წლის მონაცემებით, მოსახლეობა 109 801 ადამიანს შეადგენდა, მოსახლეობის სიმჭიდროვე 40,23 კმ²-ზე. ფართობი 2 729 508 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ბაია-დუშ-ტიგრეში

**ბაია-დუშ-ტიგრეში** () — ანგოლის სანაპირო ზოლში ყველაზე დიდი კუნძული, რომელიც მდებარეობს ნამიბეს პროვინციაში. მისი ფართობი შეადგენს 98 კმ²-ს.

კუნძული უდაბნოა და მცენარეულობა იშვიათობაა. მდებარეობს ნამიბის უდაბნოს ჩრდილოეთ ნაწილთან ახლოს და წარმოადგენს მაღალი დიუნების თანმიმდევრობას, რომელიც ზღვიდან ციცაბოდ მაღლდება. გვალვიანი ამინდების მიუხედავად, ბენგელის დინების გამო ტენიანობა მაინც შეიმჩნევა, რაც გამოიხატება ინტენსიური ნისლით მთელი წლის განმავლობაში, რომელიც ხელს უწყობს ზოგიერთი მცენარის სიცოცხლის არსებობას.

კუნძული ზოგიერთი გადამფრენი ფრინველის ბინადრობის ადგილია, მათ შორისაა წინტალა-კაჭკაჭი () და თეთრი ვარხვი.

კატეგორია:ანგოლის კუნძულები
კატეგორია:კუნძულები ანბანის მიხედვით
ჰარი აიზმანი

**ჰარი ედუარდოვიჩ აიზმანი** (; ; დ. 1913 - გ. 1979) — ამერიკელი პიონერი, აღზრდილი საბჭოთა კავშირში, აღმოსავლეთის ფრონტის მონაწილე და ჟურნალისტი.

## ბიოგრაფია 
დაიბადა 1913 წელს რუსეთის იმპერიაში და შემდეგ გადაიყვანეს საცხოვრებლად აშშ-ში.

სწავლობდა ნიუ-იორკის 61-ე გიმნაზიაში. აშშ-ში შეიქმნა საბჭოთა კავშირის მოდელის პიონერული ორგანიზაცია. 1930 წლის 6 მარტს, მიიღო 6 წლიანი პატიმრობა არასრულწლოვან დამნაშავეთათვის, უმუშევრობის წინააღმდეგ დემონსტრაციაში მონაწილეობის გამო. თუმცა,ციხის ნაცვლად, იგი გადაასახლეს საბჭოთა კავშირში (დაბადების ადგილი), რადგან ამ დროს ის არ იყო აშშ-ის მოქალაქე. სსრკ-მ იგი მიიღო დადებითად, მონაწილეობა მიიღო მთელი რიგი ღონისძიებებში, აგრეთვე კომკავშირის და პიონერების წევრი გახდა. 1933 წელს გამომცემლობა "ახალგაზრდა გვარდიამ" გამოსცა მისი წიგნი "Хаусорн", საშუალო ასაკის ბავშვებისთვის. წიგნის სტილმა საბჭოთა კრიტიკის უარყოფითი შეფასება მიიღო. იგი გახდა ჟურნალისტი და მუშაობდა კომინტერნის აპარატში და ანტიფაშისტურ კომიტეტში.

მონაწილეობდა დიდ სამამულო ომში, სადაც მონაწილეობა მიიღო 1942 წლიდან დონზე, მუშაობდა სამხედრო კორესპონდენტად. მიიღო სამხედრო ჯილდოები. 1943 წლის ივნისში, იგი გახდა საბჭოთა კავშირის კომუნისტური პარტიის წევრი.

მარი ლედერი თავის წიგნში *«My Life in Stalinist Russia: An American Woman Looks Back»* ამტკიცებს, რომ 1950-იან წლებში აიზმანი გადაასახლეს ციმბირში, ანა ლუიზა სტრონგთან ურთიერთობის შედეგად.

ომის შემდეგ იგი მუშაობდა საბჭოთა-ამერიკულ მეგობრობის კომიტეტში, მოგზაურობდა პიონერ-ბანაკებში, სადაც ყვებოდა თავის წარსულს. 1972 წელს, სსრკ-ში გამოიცა ჰარი აიზმანის მეორე წიგნი "წითელი ჰალსტუხები დოლარის ქვეყანაში" (მოსკოვი, "ახალგაზრდა გვარდია"). 1974 წელს, აიზმანის ნიუ-იორკს ეწვია, სადაც იგი შეხვდა თავის ნათესავებს, ასევე ეწვია თავის ძველ სკოლას და ბავშვობის სხვა ადგილებს.

გარდაიცვალა 1979 წლის 6 მაისს მოსკოვში.

## სქოლიო
კატეგორია:დაბადებული 1913
კატეგორია:გარდაცვლილი 1979
კატეგორია:საბჭოთა მწერლები
კატეგორია:საბჭოთა ჟურნალისტები
კატეგორია:წითელი ვარსკვლავის ორდენის კავალრები
კატეგორია:მოსკოვში გარდაცვლილები
კატეგორია:კიშინიოვში დაბადებულები
დილოლო

**დილოლო** () — ტბა ანგოლაში. მდებარეობს მოშიკოს პროვინციაში, ქვეყნის აღმოსავლეთში, დედაქალაქ ლუანდიდან 1000 კმ-ით აღმოსავლეთით. დილოლოს ტბა მდებარეობს ზღვის დონიდან 1086 მეტრ სიმაღლეზე. ჰაერის ტემპერატურის საშუალო წლიური მაჩვენებელი შეადგენს 21 °С-ს. ყველაზე უფრო ცხელი თვეა ოქტომბერი, როდესაც საშუალო ტემპერატურა შეადგენს 26 °C-ს, ხოლო ყველაზე ცივი — იანვარი, საშუალო ტემპერატურით 18 °С. ნალექების საშუალო წლიური რაოდენობა შეადგენს 1218 მმ-ს. ყველაზე ნოტიო თვეა — მარტი, საშუალოდ 280 მმ ნალექი, ხოლო ყველაზე მშრალი შეიძლება იყოს 1 მმ ნალექი.

## სქოლიო
კატეგორია:ანგოლის ტბები
კატეგორია:ტბები ანბანის მიხედვით
გაბროვო

250px|მინი|ბულგარული აღორძინების არქიტექტურული სტილით ნაშენი ეკლესია გაბროვოში
250px|მინი|გაბროვოს ერთ-ერთი ქუჩა
250px|მინი|მდინარე იანტრა
**გაბროვო** () — ქალაქი ცენტრალურ ბულგარეთში, გაბროვოს პროვინციის ადმინისტრაციული ცენტრი. 

მდებარეობს ბალკანეთის მთების ძირას, მდინარე იანტრის ხეობაში, ცნობილია როგორც იუმორისა და სატირის საერთაშორისო დედაქალაქი; გამოირჩევა ბულგარული აღორძინების არქიტექტურით. ამავე დროს, გაბროვო მდინარე იანტრაზე მდებარე უგრძესი ქალაქია ბულგარეთში — 25 კმ, სიგანე კი ყველაზე ფართო ადგილას 1 კმ-ს შეადგენს. ქალაქის სიახლოვეს მდებარეობს ბულგაეთის გეოგრაფიული ცენტრი, კურორტი უზანა.

გაბროვოში დაიბადა ბრაზილიის პრეზიდენტ დილმა რუსეფის მამა, ბულგარელი პეტარ რუსევი. 

## სახელი
ყველაზე გავრცელებული ლეგენდის თანახმად, გაბროვო დააარსა მჭედელმა სახელად რაჩომ, რცხილნარ ტერიტორიაზე, საიდანაც მიიღო სახელი გაბროვო (გაბარ, ბულგარულად რცხილა).

## ისტორია
გაბროვოს მიმდებარე ტერიტორია ნეოლითის ხანიდან იყო დასახლებული. ეკონომიკური მნიშვნელობა არეალმა XII საუკუნეში შეიძინა. ყვაოდა ხელოსნობა და ვაჭრობა. შუა საუკუნეების გაბროვო პატარა, გზისპირა სოფელი იყო 100 მაცხოვრებლით. 

XIX საუკუნეში, ოსმალეთის იმპერიის მიერ ბულგარეთის დაპყრობის შემდეგ, დრამატულად შეიცვალა გაბროვოს დემოგრაფიული მდგომარეობა. იქიდან გამომდინარე, რომ ის ერთადერთი დასახლება იყო საკმაოდ ვრცელ გეოგრაფიულ არეალში, ოსმალთა დაპყრობილი ახლომდებარე ციხესიმაგრეებიდან ხალხი საცხოვრებლად აქ მოემართებოდა. შედეგად, გაბროვო სოფლიდან პატარა ქალაქად გადაიქცა, დაიწყო ეკონომიკური, კულტურული და სულიერი აღმასვლა.

1835 წელს, ვასილ აპრილოვმა და ნიკოლაი პალაუზოვმა გაბროვოში დააარსეს ბულგარეთის პირველი სეკულარული სკოლა — აპრილოვის ეროვნული უმაღლესი სკოლა. 1860 წელს, ოსმალურმა მმართველობამ გაბროვოს ოფიციალურად მიანიჭა ქალაქის სტატუსი. გაბროვოს საქონელი და სამომხმარებლო ნაწარმი სახელგანთქმული გახდა არა მხოლოდ მთელ ოსმალეთის იმპერიაში, არამედ ბუქარესტშიც, სადაც დღემდე არსებობს ქუჩა სახელწოდებით „გაბროვენი“. 

1878 წელს ბულგარეთის გათავისუფლებიდან სულ მალე, გაბროვო მრწეველობის ცენტრად იქცა, განვითარდა მისთვის ტრადიციული ეკონომიკა. გაიხსნა ფაბრიკები, საფონდო ბირჟები, რის გამოც ქალაქს ხშირად „ბულგარეთის მანჩესტერს“ ეძახდნენ.

## მოსახლეობა
გაბროვოს მოსახლეობა ძალიან სწრაფად, თითქმის გაორმაგდა მეორე მსოფლიო ომის დასრულების შემდეგ. თუმცა, ქვეყანაში კომუნიზმის მარცხის შემდეგ, ქალაქის მოსახლეობამ კლება იწყო. ხალხმა ემიგრაცია დაიწყო საზღვარგარეთ ან დედაქალაქ სოფიაში. ამჟამად, გაბროვოს მოსახლეობა 60 000 ადამიანამდეა, პიკი კი 1985-1991 წლებში იყო, 80 000 კაცი. 

### ეთნიკური ჯგუფები
2011 წლის აღწერის მონაცემებით, გაბროვოს ეთნიკური შემადგენლობა შემდეგნაირად გამოიყურებოდა:

*ბულგარელები 54 227 (97.9 %)
*თურქები 473 (0.9 %)
*ბოშები 343 (0.6 %)
*სხვები 193 (0.3 %)
*გაურკვეველი 151 (0.3 %)
**არადეკლარირებული 3563 (6.0 %)

## დაძმობილებული ქალაქები
გაბროვო დაძმობილებულია შემდეგ ქალაქებთან: 

## იხილეთ აგრეთვე
*ბულგარეთის ქალაქების სია

## რესურსები ინტერნეტში
* გაბროვოს მუნიციპალიტეტის საიტი

## სქოლიო
კატეგორია:ბულგარეთის ქალაქები
აგვისტოს პასიანსი

**აგვისტოს პასიანსი** — აკა მორჩილაძის წიგნი, რომელიც 2001 წელს გამოვიდა.

კატეგორია:აკა მორჩილაძის ნაწარმოებები
კატეგორია:ქართული რომანები
წაბლანა

ტოპონიმი **წაბლანა** შეიძლება აღნიშნავდეს

* წაბლანა —  სოფელი შუახევის მუნიციპალიტეტში
* წაბლანა —  სოფელი ხულოს მუნიციპალიტეტში
სარმანიშვილისკარის ღვთისმშობლის ეკლესია

**სარმანიშვილისკარის ღვთისმშობლის ეკლესია** — არქეოლოგიური ძეგლი, ხაშურის მუნიციპალიტეტში. მდებარეობს სოფელ სარმანიშვილისკარის სასაფლაოზე. რიყის ქვით ნაგები დარბაზული ეკლესიის ნანგრევებზე 1960 წელს ახალი ეკლესია ააგეს. ნაეკლესიართან  შემორჩენილია ქვევრები.

## ლიტერატურა 
კატეგორია:ხაშურის მუნიციპალიტეტის ტაძრები
კატეგორია:XX საუკუნის ეკლესიები
Гь

thumb|აუდიო «Гь»
**Гь**, **гь** ([გჲ] — წარმოითქმება, როგორც რბილი „გ“) — კირილური დამწერლობის დიგრაფი. ის თანხმოვანია. გამოიყენება აფხაზურ, აბაზურ, ხუნძურ, აღულურ, დარგუულ, კუმიკურ, ლაკურ, ლეზგიურ, რუთულურ, თაბასარანულ, თათურ, წახურ ენებში.

## დამატებითი ინფორმაცია
აღნიშნული დიგრაფი გამოიყენება შემდეგ ენებში:

## ლიტერატურა
* ლ. ავიძბა, ე. კოკოსკერია, „აფხაზური ზეპირმეტყველების გაკვეთილები“ / თსუ-ს გამოცემა, თბ., 2014

კატეგორია:კირილური დიგრაფები
ჟამი ყვავილობისა

**„ჟამი ყვავილობისა“** — ქართული დრამატულ-რომანტიკული ჟანრის ტელესერიალი, რომელიც კომპანია MCG-იმ გადაიღო რუსთავი 2-ის დაკვეთით 2009 წელს.

## სიუჟეტი
აბულაძეების სახლში დიდი სამზადისია, ინგლისიდან ლევანი ჩამოდის, ლევანი ბიზნესმენ კოტე აბულაძის უმცროსი ვაჟია, ოჯახის იმედი, კორპორაციის მომავალი პრეზიდენტი, მან ინგლისში მიიღო განათლება. ლევანის დედას — ქალბატონ თინას ერთი სული აქვს, როდის ჩაიკრავს გულში საყვარელ ვაჟს, ლევანს ყველა ელოდება — ოჯახის წევრები, ახლობლები, ნათესავები, მეგობრები განსაკუთრებით კი მარიამი, მარიამი ლევანის საცოლეა, მათ ბავშვობიდან უყვართ ერთმანეთი.

## მთავარ როლებში
## როლებში
## ეპიზოდურ როლებში
## რესურსები ინტერნეტში
* ჟამი ყვავილობისა ყველა სერია Youtube-ში

კატეგორია:ქართული ტელესერიალები
კატეგორია:2009 წლის ქართული ტელესერიალები
კატეგორია:რუსთავი 2
Гә

thumb|აუდიო «Гә»
**Гә**, **гә** ([გჿ]) — კირილური დამწერლობის დიგრაფი. ის თანხმოვანია. გამოიყენება აფხაზურ ენაში.

## გამოთქმა
აფხაზურ ენაში მის წარმოსათქმელად, საარტიკულაციო აპარატით ასო „გ“ უნდა წარმოვთქვათ ისე, რომ ბგერა წამოვიდეს ხორხიდან. საბოლოოდ, ბგერას ეძლევა „გუ“-ს მსგავსი ჟღერადობა.

## დამატებითი ინფორმაცია
აღნიშნული დიგრაფი გამოიყენება შემდეგ ენებში:

## ლიტერატურა
* ლ. ავიძბა, ე. კოკოსკერია, „აფხაზური ზეპირმეტყველების გაკვეთილები“ / თსუ-ს გამოცემა, თბ., 2014

## რესურსები ინტერნეტში
* აფხაზური კლავიატურა

კატეგორია:კირილური დიგრაფები
სამხრეთი ლუნდა

**სამხრეთი ლუნდა** () — ანგოლის პროვინცია. ადმინისტრაციული ცენტრი — ქალაქი საურიმო.

## გეოგრაფია 
სამხრეთი ლუნდის პროვინცია მდებარეობს ანგოლის აღმოსავლეთ ნაწილში, ლუანდიდან 700 კმ-ით აღმოსავლეთით. მისგან ჩრდილოეთში მდებარეობს ჩრდილოეთ ლუნდის პროვინცია, სამხრეთით — მოშიკოს და ბიეს პროვინციები, დასავლეთით — მალანჟეს პროვინცია. სამხრეთი ლუნდის პროვინციის აღმოსავლეთში გადის სახელმწიფო საზღვარი ანგოლასა და კონგოს დემოკრატიულ რესპუბლიკას შორის. პროვინციის ფართობია — 45 649 კმ².

სამხრეთი ლუნდის პროვინციის ტერიტორია პირველ რიგში დაკავებულია მშრალი სავანებით. მხოლოდ პროვინციის აღმოსავლეთ და სამხრეთის რაიონებში, მდინარე კასაის ხეობაში, შენარჩუნებულია ტროპიკული ტყეები. პროვინციის მეორე მთავარი მდინარეა კვანგო.

## მოსახლეობა 
2014 წლის აღწერით პროვინციის მოსახლეობის რაოდენობა შეადგენს 537 587 ადამიანს.

## ადმინისტრაციული დაყოფა 
* კაკოლო (Cacolo)
* დალა (Dala)
* მუკონდა (Muconda)
* საურიმო (Saurimo)

## ეკონომიკა 
სამხრეთი ლუნდის პროვინციაში წარმოებული მთავარი სასოფლო-სამეურნეო კულტურაა — არაქისი. სამხრეთში ასევე მოჰყავთ სიმინდი. სხვა მთავარი პროდუქტებია ბრინჯი და მანიჰოტი. სამხრეთი ლუნდის პროვინციაში მუშავდება ალმასის, მანგანუმის და რკინის მადნის საბადოები. პროვინციის ტერიტორიაზე დასავლეთიდან აღმოსავლეთისკენ გადის სტრატეგიულად მთავარი ტრასა ლუანდა — ლუბუმბაში.

## რესურსები ინტერნეტში
* Official website of province governor 
* Information on this province at the Angolan ministry for territorial administration 
* Information on this province at *Info Angola* 
* Province geographical info at geoview.info

## სქოლიო
კატეგორია:ანგოლის პროვინციები
გაზიანთეფის ტერაქტი (აგვისტო, 2016)

2016 წლის 20 აგვისტოს, თვითმკვლელმა ტერორისტმა მიზნობრივად თავი აიფეთქა ქურთულ ქორწილში, გაზიანთეფში, თურქეთი. თავდასმის დროს 54 ადამიანი დაიღუპა ქორწილს 200-ზე მეტი ადამიანი ესწრებოდა. თავდასხმის მიზანი ქურთული ოჯახი იყო, რომელიც გაიქცა ქურთულ ქალაქ სიირთიდან, თურქეთ-PKK კონფლიქტის გამო, აფეთქება იმ დროს მოხდა, როდესაც ტრადიციული *ხნის* ცერემონია მიმდინარეობდა. საქმრო, აფეთქების შედეგად, მძიმედ დაიჭრა, მაგრამ პატარძალი არ დაშავებულა. საქმროს დაზიანებები იყო აღწერილი, როგორც სიცოცხლისათვის არასაშიში. ერთ-ერთი მოწმის თქმით, ორი საეჭვო პირი მივიდა ქორწილში, ხოლო აფეთქების შემდეგ დატოვეს თავდასხმის ადგილი. უსაფრთხოების ძალები უკვე ეძებენ იმ ორ ეჭვმიტანილს. პრო-ქურთულმა პოლიტიკურმა პარტიამ (HDP) განაცხადა, რომ თავდასხმა განხორციელდა მათი პარტიის წევრების წინააღმდეგ, რომლებიც ქორწილს ესწრებოდნენ. თავდასხმის სცენის კადრების გავრცელება მედიით აიკრძალა თურქეთის მარეგულირებელის RTUK-ის მიერ. თავდასხმა მას შემდეგ მოხდა, რაც თურქეთის პრემიერ-მინისტრმა ბინალი ილდირიმმა განაცხადა, რომ თურქეთს შეუძლია ითამაშოს აქტიური როლი სირიის სამოქალაქო ომში.

სულ თავდასხმის შედეგად 54 ადამიანი დაიღუპა, დაფიქსირდა 66 დაშავებული, რომლებიც საავადმყოფოში რჩებიან და 14 მდგომარეობა მძიმე, 22 აგვისტოს მონაცემებით. მიუხედავად იმისა, რომ ამ ჯგუფთაგან არც ერთმა ჯერ პასუხისმგებლობა თავზე არ აუღია. თურქეთის პრეზიდენტის რეჯეფ თაიფ ერდოღანის განაცხადაებით, თავდამსხმელი არის 12-14 წლის ბავშვი. მისი განცხადებით, თავდასხმა სავარაუდოდ *დაეშმა* ჩაიდინა.

თუმცა, მოგვიანებით პრემიერ-მინისტრმა ბინალი ილდირიმმა განაცხადა, რომ ისინი კვლავ ცდილობენ დაადგინონ, ვინ განახორციელა შეტევა და იყო თუ არა ტერორისტი ბავშვი ან ზრდასრული. 22 აგვისტოსთვის, ვინაობის დასადგენად ჯერ მიმდინარეობს ჩამდენის დნმ-ის ტესტი.

## რეაქციები
* — პრეზიდენტმა გიორგი მარგველაშვილმა თავის ფეისბუკ გვერდზე გაავრცელა განცხადება, სადაც იგი წერს: „მწუხარებას გამოვთქვამ თურქეთში, ქალაქ გაზიანთეფში მომხდარი ტერაქტის გამო, რომელმაც რამდენიმე ათეული უდანაშაულო ადამიანის სიცოცხლე შეიწირა. საქართველო მკაცრად გმობს ტერორიზმს. ქართველი ხალხი თანაუგრძნობს და დგას მეგობარი თურქი ერის გვერდით. ვუსამძიმრებ დაღუპულთა ოჯახებსა და ახლობლებს.“ ასევე წერილობით მიუსამძიმრა პრემიერმა გიორგი კვირიკაშვილმაც, სადაც წერია: "დიდ მწუხარებას გამოვთქვამ თურქეთში, ქალაქ გაზიანთეფში მომხდარი ტერაქტის გამო. ამ წარმოუდგენელ სისასტიკეს რამდენიმე ათეული ადამიანის სიცოცხლე ემსხვერპლა. საქართველოს მთავრობისა და ქართველი ხალხის სახელით თანაგრძნობას ვუცხადებ დაღუპულთა ოჯახებს, თურქეთის მთავრობას, თურქ ხალხს."
* — აზერბაიჯანის პრეზიდენტმა ილჰამ ალიევმა სამძიმრის წერილი გაუგზავნა თურქეთის პრეზიდენტს.
* — საუდის არაბეთის საგარეო საქმეთა სამინისტრომ მკაცრად დაგმო თავდასხმა და მხარი დაუჭირა თურქეთს ტერორიზმის წინააღმდეგ ბრძოლაში.
* — პაკისტანის საგარეო საქმეთა სამინისტრომ მკაცრად დაგმო თავდასხმა.
* — ამერიკის საელჩომ ანკარაში დაგმო თავდასხმა.

## სქოლიო
კატეგორია:2016 წლის ტერორისტული აქტები
ჩრდილოეთი კვანზა

**ჩრდილოეთი კვანზა** () — პროვინცია ანგოლის ჩრდილო-დასავლეთ ნაწილში. პროვინციის ადმინისტრაციული ცენტრია ქალაქი ნ’დალატანდო. მისი ფართობი შეადგენს 24 190 კმ²-ს. 2014 წლის აღწერის მონაცემებით პროვინციის მოსახლეობის რაოდენობა შეადგენს — 443 386 ადამიანს. (2014 год).

## გეოგრაფია 
ჩრდილოეთი კვანზის პროვინციის დასავლეთით მდებარეობს ბენგოს პროვინცია, ჩრდილოეთით — უიჟეს პროვინცია, აღმოსავლეთით — მალანჟეს პროვინცია, სამხრეთით — სამხრეთი კვანზა. პროვინცია მდებარეობს მდინარე კვანზას ჩრდილოეთით, 100 კმ-ით აღმოსავლეთით ლუანდიდან.

ამ პროვინციაში მდებარეობს ანგოლის ტერიტორიაზე შენარჩუნებული ტროპიკული ჯუნგლების მსხვილი მასივები. ჩრდილოეთი კვანზის პროვინციის დანარჩენი ტიპური ბუნების ლანდშაფტია სავანა.

## ადმინისტრაციული დაყოფა 
* ამბაკა (Ambaca)
* ბანგა (Banga)
* ბოლონგონგო (Bolongongo)
* კამბამბე (Cambambe)
* კაზენგო (Cazengo)
* გოლუნგო-ალტუ (Golungo Alto)
* გონგუემბო (Gonguembo)
* ლუკალა (Lucala)
* კიკუკუნგუ (Quiculungo)
* სამბა-კაჟუ (Samba Caju)

## ეკონომიკა 
[thumb|right|275პქ|ახალი [რკინიგზა|სარკინიგზო ვაგზალი ქალაქ დონდოში]]
პროვინციის მეურნეობის საფუძველია — სოფლის მეურნეობა. განვითარებულია მეცხოველეობა, ყავის, ბამბის, ხილის მოყვანა. მიმდინარეობს ხე-ტყის დამზადება. პროვინციაში არსებობს ალმასის, ოქროს და სპილენძის საბადოები.

ჩრდილოეთი კვანზის პროვინციის ტერიტორიაზე გადის ლუანდა — მალანჟეს რკინიგზა.

## რესურსები ინტერნეტში
* Official website of province governor 
* Information on this province at the Angolan ministry for territorial administration 
* Information on this province at *Info Angola* 
* US government statistics from 1988
* Angolan embassy in the UK official population statistics*
* Province geographical info at geoview.info

## სქოლიო
კატეგორია:ანგოლის პროვინციები
იურიკო კოიკე

**იურიკო კოიკე** (; დ. 15 ივლისი, 1952, ასია, იაპონია) — იაპონელი პოლიტიკოსი ქალი. ტოკიოს მერი 2016 წლის 2 აგვისტოდან. 2005-2009 წლებში იაპონიის წარმომადგენელთა პალატის წევრი. მინისტრთა კაბინეტში ეკევა სხვადასხვა მინისტრის თანამდებობა. მუშაობდა თავდაცვის, გარემოს დაცვისა და ოკინავისა და ჩრდილოეთის ტერიტორიების საკითხებში სახელმწიფო მინისტრად.

## ბიოგრაფია 
დაიბადა კობეს გარეუბანში, ქალაქ ასიაში. მამამისი, იუჯირო კოიკე იყო ვაჭარი, ასევე მოღვაწეობდა პოლიტიკის სფეროშიც. მამამისის ხშირად ესაუბრებოდა იურიკოს, რომ აუცილებელია არაბულ ქვეყნებთან ურთიერთობის განმტკიცება, რათა მათგან სტაბილურად მიეღოთ ნავთობი. მისმა სიტყვებმა განაპირობა, რომ იურიკომ კაიროს ამერიკულ უნივერსიტეტში დაიწყო არაბული ენის შესწავლა. 1976 წელს მიიღო კაიროს უნივერსიტეტის ხელოვნების ბაკალავრის ხარისხი სოციოლოგიაში. 21 წლის ასაკში გათხოვდა იაპონელ სტუდენტზე, რომელიც ასევე კაიროში სწავლობდა. მოგვიანებით მან არაბული ენის თარჯიმნად დაიწყო მუშაობა, ხოლო შემდეგ გახდა არაბულ-იაპონური ასოციაციის გენერალური მდივანი. 

## პოლიტიკური კარიერა 
1992 წელს აირჩიეს იაპონიის მრჩეველთა პალატაში. 1993 წლიდან წარმომადგენელთა პალატის წევრია. 2003 წლიდან მინისტრების თანამდებობაზე მუშაობს. ჯერ იყო გარემოს დაცვის მინისტრი, შემდეგ სახელმწიფო მინისტრი ოკინავისა და ჩრდილოეთის ტერიტორიების საკითხებში, 2007 წელს ეკავა თავდაცვის მინისტრის თანამდებობაც.

2016 წლის ივლისში აირჩიეს ტოკიოს მერად. თანამდებობა დაიკავა 2 აგვისტოს. 

## რესურსები ინტერნეტში
* იაპონიის პრემიერ-მინისტრი და მისი კაბინეტი 
* იურიკო კოიკე თავდაცვის მინისტრად დანიშნეს  

## სქოლიო
კატეგორია:იაპონიის თავდაცვის მინისტრები
კატეგორია:იაპონიის გარემოს დაცვის მინისტრები
კატეგორია:ტოკიოს მერები
კატეგორია:დაბადებული 1952
კატეგორია:დაბადებული 15 ივლისი
კატეგორია:ცოცხალი ადამიანები